ITEL วิ่ง 5% โบรกเคาะเป้า 5.5 บ. ลุ้นปี 65 กำไรทะลุ 80 ลบ.
ITEL วิ่ง 5% ราคาแตะ 3.96 บ. โบรกเคาะเป้า 5.5 บ. ลุ้นกำไรปี 65-66 โตแกร่ง รับรายได้ธุรกิจ “ดาต้าเซ็นเตอร์” หนุน
ITEL วิ่ง 5% โบรกเคาะเป้า 5.5 บ. ลุ้นกำไรปี 65-66 โตแกร่ง รับรายได้ธุรกิจ “ดาต้าเซ็นเตอร์” หนุน
6 ก.พ. 2566

ผู้สื่อข่าวรายงานว่า วันนี้ (6 ก.พ.66) ราคาหุ้นบริษัท อินเตอร์ลิ้งค์ เทเลคอม จำกัด (มหาชน) หรือ ITEL ล่าสุด ณ เวลา 10:19 น. อยู่ที่ระดับ 3.96 บาท บวก 0.20 บาท รหือ 5.32% สูงสุดที่ระดับ 3.96 บาท ต่ำสุดที่ระดับ 3.78 บาท ด้วยมูลค่าซื้อขาย 34.97 ล้านบาท

ทั้งนี้บล.ดาโอ (ประเทศไทย) คงคำแนะนำ “ซื้อ” หุ้น ITEL และราคาเป้าหมายที่ 5.50 บาท ประเมินกำไรสุทธิไตรมาส 4/65 ที่ 81 ล้านบาท ลดลง 14% เมื่อเทียบจากปีก่อน แต่เพิ่มขึ้น 51% เมื่อเทียบจากไตรมาสก่อน โดยลดลงเมื่อเทียบจากปีก่อน จากต้นทุนทางการเงินที่เพิ่มขึ้นหลังนำ Data center เข้ากองทุน ในขณะที่เพิ่มขึ้นจากไตรมาสก่อน จากการรับรู้รายได้ในส่วนธุรกิจ Installation ซึ่งเข้าช่วง high season
โดยประเมินรายได้รวมไตรมาส 4/65 ที่ 1.1 พันล้านบาท เพิ่มขึ้น 4% เมื่อเทียบจากปีก่อน และเพิ่มขึ้น 40% เมื่อเทียบจากไตรมาสก่อน และยังคงประมาณการกำไรปกติปี 65 ที่ 264 ล้านบาท เพิ่มขึ้น 5% เมื่อเทียบจากปีก่อน และกำไรปี 66 ที่ 323 ล้านบาท เพิ่มขึ้น 23% เมื่อเทียบจากปีก่อน